Алмаз Шәрипов (1964)

**Алмаз Шәрипов**, Алмаз Хантимер улы Шәрипов (*Алмаз Хантимерович Шарипов;  [[1964 ел]]ның [[24 октябрь|24 октябре]], [[СССР]], [[РСФСР]], [[ТАССР]], [[Актаныш районы]], [[Әнәк]]*) ― инженер-механик, хуҗалык-идарә эшлеклесе, 1999 елдан «Яр Чаллы икмәк комбинаты» ААҖ генераль директоры, Россия Федерациясенең атказанган азык-төлек индустриясе хезмәткәре, Татарстан Республикасының атказанган авыл хуҗалыгы хезмәткәре (2003), III―V чакырылыш Татарстан Республикасы Дәүләт Советы депутаты. 

## Тәрҗемәи хәле
1964 елның 24 октябрендә  Татарстан АССР Минзәлә (1965 елның 12 гыйнварыннан Актаныш) районына кергән Әнәк авылында туган. Чыгышы белән Шәймиевлар нәселеннән: әтисе Хантимер ягыннан бабасы ― күмәк хуҗалык рәисе Шаһишәрип Шәймөхәммәт улы Шәймиев (1901―1967, Минтимер Шәймиевнең әтисе), әбисе Нәгыймә. Әнисе Фәвия (*кибеттә эшләгән*) ягыннан бабасы Сафиулла хәзрәт, әбисе Сәхибҗамал (Усыда яшәгәннәр) . Энесе Айвар (1969―2014), Казан дәүләт медицина институтын тәмамлаган табиб-хирург, 2001―2014 елларда«Энҗе бөртеге» (, Яр Чаллы) шифаханәсенең баш табибы булып эшләгән, Татарстанның атказанган табибы (2008).

Пучы урта мәктәбен, Казан авыл хуҗалыгы институтын (2006 елдан университет) «инженер-механик» белгечлеге буенча тәмамлаган (1986). 1987―1989 елларда Совет Армиясендә хәрби хезмәттә булган.

## Хезмәт юлы
1984―1986 елларда (*студент вакытында*) Казанның 2нче санлы йөк автомобильләре берләшмәсендә автослесарь булып эшләгән.

1986―1987, 1989―1991  елларда ― Яр Чаллы «Татсельхозводстрой» тресты автомобильләр ремонтлау остаханәсе башлыгы.

1991―1995 елларда ― Ютазы районы «Сельхозтехника» район берләшмәсе идарәчесе.

1995―1999 елларда ― Тукай районы хакимияте башлыгы урынбасары ― авыл хуҗалыгы идарәсе башлыгы.

1999―2011 елларда ― «Яр Чаллы икмәк комбинаты» ААҖ генераль директоры.

2011―2016 елларда ― «Чаллы икмәк продукты» АҖ генераль директоры.

2018 елдан ― «Агрокомплекс +» ҖЧҖ (Калморза, Минзәлә районы) генераль директоры.

2018 елның 6 мартыннан «Агромай» ҖЧҖ (Камыштамак, Минзәлә районы) җитәкчесе.

Күп мәртәбә гомумроссия һәм халыкара чараларда катнашкан, мәсәлән, «Европа―2003» халыкара күргәзмәсендә (Утрехт, Голландия) Татарстанны тәкъдим иткән.

## Иҗтимагый эшчәнлеге
III (2004―2009), IV (2009―2014), V (2014―2019) чакырылыш Татарстан Республикасы Дәүләт Советы депутаты.

## Бүләкләре, мактаулы исемнәре
* Россия Федерациясенең атказанган азык-төлек индустриясе хезмәткәре 
* 2003 ― Татарстан Республикасының атказанган авыл хуҗалыгы хезмәткәре 
* 2005 ― «Казанның 1000 еллыгы истәлегенә» медале
* «Фидакарь хезмәт өчен» медале
* 2014 ― Татарстан Республикасы Президенты Рәхмәте ― *республиканың агросәнәгать комплексын үстерүгә лаеклы өлеш керткән һәм күпьеллык намуслы хезмәте өчен* 
* «Россиянең агросәнәгать комплексын үстергән өчен» алтын медале
* 2022 ― «Татарстан Республикасы алдындагы казанышлар өчен» ордены медале ― *республиканың агросәнәгать комплексын үстерүгә аерым өлеш кертүе һәм күпьеллык нәтиҗәле эше өчен*
* 2024 ― «Дуслык» ордены ― *авыл хуҗалыгы комплексын үстерүгә зур өлеш керткән, күпьеллык нәтиҗәле эшчәнлеге өчен һәм 60 яшь тулу уңаеннан*

## Шәхси тормышы
Гаиләле. Хатыны Лилия. Ике улы. Чаллыда яшиләр. Автоспорт, тау чаңгысы, ат спорты белән мавыга.

## Искәрмәләр

## Әдәбият
* Шарипов Алмаз Хантимерович / Заслуженные люди Тукаеского района (составитель Х. Н. Мухаметшин). Издание 1-е. Наб.Челны: «Ислам Нуры», 2003, стр. 146.
* *[[Ягъсуф Шәфыйков|Ягсуф Шафиков]]*. Актаныш ― начало пути. К.: «Слово», 2010. ― Стр.18. ISBN 978-598356-105-2
* Шәрипов Алмаз Хантимер улы (24.10.1964) / *Ф. М. Моратов, Й. Ә. Хуҗин*. Актаныш ― туган җирем. Икенче басма. К.: 2010. ― Б.94. 

## Сылтамалар
* Шарипов Алмаз Хантимерович. Единая Россия
* Шарипов Алмаз Хантимерович - актуальная биография. Лица Рунета

## Моны да карагыз
* Ринат Фәрдиев
* Илшат Фәрдиев
* Феликс Фәрдиев
* Азат Хамаев
* Радик Шәймиев

Төркем:Казан авыл хуҗалыгы институтын тәмамлаучылар
Төркем:Инженер-механиклар
Төркем:Татарстанның атказанган авыл хуҗалыгы хезмәткәрләре
Төркем:Россия Федерациясенең атказанган азык-төлек индустриясе хезмәткәрләре
Төркем:«Казанның меңьеллыгы хөрмәтенә» медале белән бүләкләнүчеләр
Төркем:«Фидакарь хезмәт өчен» медале (Татарстан) белән бүләкләнүчеләр
Төркем:«Татарстан Республикасы алдындагы казанышлары өчен» ордены медале белән бүләкләнүчеләр 
Төркем:Дуслык ордены (Татарстан) кавалерлары
Төркем:Бердәм Россия фиркасе әгъзалары
Төркем:Татарстан Дәүләт Советы депутатлары